
משרד החקלאות ופיתוח הכפר
 ועדת מכרזים מרכזית



טופס פניה לוועדת מכרזים
	1. פניה לוועדת המכרזים תעשה באמצעות טופס זה בלבד (אין למלא בכתב יד).
2. רק לאחר חתימת כל חברי הוועדה יהווה טופס זה אישור לביצוע התקשרות.
3. יובהר כי על מנת לממש אישור זה יש לפנות למחלקת הרכש להקמת התחייבות כספית (הסכם או הזמנת רכש). אין להפעיל את הספק ללא התחייבות כאמור!

* אופן התקשרות: מכרז פומבי/סגור/מרכזי, שליפה ממאגר, פניה לקבלת הצעות, פטור ממכרז (יש לצרף פרוטוקול ועדת מכרזים ואישורים נוספים, ככל שהיו, וכן לציין תקנת פטור).
	תיאור הבקשה
(ימולא על ידי היחידה הפונה)

	רקע (הצורך בהתקשרות)
	
1. מלחמת "חרבות ברזל" מאז ראשיתה בשביעי באוקטובר 2023, משפיעה באופן ישיר או עקיף על היבטים שונים של הגנת הצומח בישראל, וכתוצאה מכך, על פעילות השירותים להגנת הצומח ולביקורת.
1. המלחמה יצרה סיכונים פיטוסניטריים חדשים אשר יש להיערך אליהם ולקדם כלים על מנת להתמודד איתם. מניתוח של מכלול הסיכונים אשר נובעים מתנאי המלחמה עולה כי מצב  הלחימה יצר את המגבלות הבאות: 
1. פינוי היישובים החקלאיים הקרובים לגבול בעוטף עזה הביא לצמצום או אף מניעת גישה אל שטחים חקלאיים בחלק מהאזורים המפונים. הגבלת הגישה גררה פגיעה בפעילות החקלאית השגרתית לרבות קטיף, ניטור, סניטציה והדברה באופן שעלול להשליך על מצב המזיקים ומחלות הצמחים בישראל באופן ארוך טווח.
2. קטיף: קטיף לא סדיר ולא במועדו, עלול לגרום להשארת פרי על העץ ומכאן לעלייה  באוכלוסיות של מזיקי פרי שונים כמו זבובי פירות ועשים. עלייה זו באוכלוסיית המזיקים בשטחי הגידול, אשר לעתים עלולה להשתמר ולהתפתח גם בצמחיית בר, בחצרות בתים ובגינות עירוניות בקרבת מקום, עלולה לדרוש שימוש מוגבר בחומרי הדברה בהמשך הגידול ובעונת הקטיף הבאה.
3. סניטציה: צמצום או אף מניעת גישה של עובדים לשטחים חקלאיים פוגע גם ביכולת לבצע פעולות סניטציה הכרחיות כמו הסרה של פרי שלא ראוי לקטיף, סילוק פרי נשר מהקרקע, פינוי שאריות של חומר צמחי ממקומות הגידול, עישוב וסילוק עשבים מחבלים מחלקות וסביבתן. בתום הקטיף המסחרי בכל חלקה, נדרשים מגדלי המטעים לבצע סניטציה הכוללת ניקוי העצים והקרקע מכל הפירות הבלתי סחירים, כדי למנוע עלייה והתבססות של מחלות ואוכלוסיות של מזיקים (זבוב האפרסק וזבוב הפירות הים תיכוני, עש התפוח המדומה, עש המשמש, עש התפוח, מחלות פטריתיות ועוד).  סניטציה נאותה הינה פעולה קריטית במטעים. אי הקפדה בביצוע תיצור תנאים משופרים להתפתחות והשתמרות של נגעים שונים מזיקים ומחלות בחלקות, ולעלייה  בשאריות חומר צמחי ובעשביית בר במקומות הגידול וסביבם. בנוסף, היעדר הטיפול בעשביית הבר עלול לגרום להתפרצות של עשבים רעים ולהתפשטות עשבים מחבלים שנמצאים תחת בקרה (כגון אמברוסיה). פעילות הסניטציה חשובה למשל באזורים שבהם מופעלים מיזמים להדברת זבוב הפירות הים-תיכוני כיוון ששטחים אלו מנוהלים בממשק הדברה ידידותי במשך שנים רבות והיעדר סניטציה עלול להביא לרגרסיה. דוגמא לנזק שעלול להיגרם מהיעדר עישוב אפקטיבי היא התרבות של שיחי קיקיון בסביבת מטעי הדרים ורימונים, המהווים פונדקאי  לעש התפוח המדומה ותומכים בגידול של אוכלוסיית המזיק.
4. הדברה: חוסר הגישה לשטחים חקלאיים, כמו גם מניעת השימוש במטוסי ריסוס ורחפנים בחלק מהמקרים, פוגעת בפעילות ההדברה השוטפת נגד מזיקים שונים, בהדברה מונעת כמו גם בתגובה לממצאי נגעים, ובכך להביא לעלייה באוכלוסיות המזיקים ולהתפשטותם במרחב, ולאלץ את המגדלים לנקוט בפעולות הדברה אד-הוק ולהשתמש באופן מוגבר בחומרי הדברה בהמשך העונה או באביב העוקב. הנזק הפוטנציאלי גדול עוד יותר כשמדובר במזיקים המהווים וקטורים של נגיפים וחיידקים קשים של צמחים (כנימות עש, כנימות עלה, תריפסים, פסילות, כנימות קמחיות, ציקדות ועוד). 
5. ניטור ופיקוח: חוסר הגישה של נטרים, פקחי מזיקים ומפקחים אל מקומות גידול שונים לצורך ניטור ופיקוח של מזיקים ומחלות צמחים, עלול למנוע גילוי מוקדם של התפרצות של נגע או עלייה של נגע מסוים מעל לסף הנזק הכלכלי ולפגוע ביכולת התגובה לנגע. הדבר כולל היעדר ניטור מלכודות באזורים מסוימים והפסקה של פיקוח פרי במטעים, באופן שמונע קבלת אינדיקציה מהימנה בזמן אמת למצב אוכלוסיות המזיקים במקומות הגידול. 
1. לאור המפורט, הוכנה בשיתוף עם מנהלת תקומה ומועצת הצמחים תכנית כבסיס לתחילת פעילות בעוטף עזה במסגרת של 10 מלש"ח למשך שנתיים לטיפול בפערים כאמור.  התוכנית כוללת בין היתר את הפרויקטים כמפורט במלל ובטבלה מטה: 

פירוט נוסף, באשר לפעולות שביצוען מתוכנן במסגרת הפרויקט: 

1. השתתפות בסניטצייה בהדרים   פעולות סניטציה הכרחיות כמו הסרה של פרי שלא ראוי לקטיף, סילוק פרי נשר מהקרקע בתום הקטיף המסחרי בכל חלקה כדי למנוע עלייה והתבססות של מחלות ואוכלוסיות של מזיקים זבוב האפרסק וזבוב הפירות הים תיכוני, עש התפוח המדומה, מחלות פטריתיות ועוד.  סניטציה נאותה הינה פעולה קריטית במטעים. אי הקפדה בביצוע תיצור תנאים משופרים להתפתחות והשתמרות של נגעים שונים מזיקים ומחלות בחלקות מטעי הדרים, במסגרת הפרויקט למגדלים שיבצעו סניטציה תכיר המועצה בהוצאה של עד 70 ₪ לדונם או 100% מההוצאות שהוצאו, לפי הנמוך.


2. הדברת זבוב הים התיכון בענף הפירות- פרויקט שהתחיל ב-2010. ענף שעשה שימוש רב בחומרי הדברה מהקבוצות הרעילות יותר, פי כמה בהשוואה למה שהשתמשו בהדרים. המטרה: צמצום הנזק הכלכלי מפרי נגוע והפחתת השימוש בחומרי ההדברה באמצעות מעבר לשימוש בחומרי הדברה ידידותיים לסביבה. אזור הפרויקט הינו כ-100,000 דונם באזורים שונים בארץ: גליל גולן , מושבות השומרון ואזור גדרה בדרום. אינו פועל בעוטף השיטה היא ע"י ניטור אוכלוסיית, בקרת נגיעות, הדברה מבוססת אמצעים ידידותיים לסביבה וחובת סניטציה. במסגרת הפרויקט נכיר בהוצאות עד ל70% מסך האסמכתאות שיוגשו ויאושרו ע"י הגורם המקצועי או 130 ₪ לדונם, לפי הנמוך.
3. הדברת   עש התפוח המדומה (עת"מ)- אין פרויקט אזורי או מיזם, עת"מ נפוץ במרבית אזורי הארץ, עש התפוח המדומה הינו מזיק הסגר מסוכן וקשה, המאיים מאוד על המשך היצוא של פלפל, הדרים ורימון בפרט ומסכן גם אבוקדו וענפי פירות אחרים לכל השווקים ברחבי העולם. מדינות היעד דורשות אפס נגיעות. אם יתגלה פרי נגוע, ולו בזחל אחד, במהלך בדיקה המבוצעת בהגיע הפרי לנמל היעד, ייפסל המשלוח כולו לאלתר - כאשר מדובר באיחוד האירופי, ועלול להיחסם מיד היצוא כולו למדינות אחרות  דוגמת ארה"ב, קנדה, סין, יפן וקוריאה.
          תופעל תכנית מותאמת לפרדסי ומטעי הנגב. גושי פרדסים ומטעי אבוקדו    המעובדים ברובם ע"י משקים \ חברות עיבוד. במסגרת הפרויקט נכיר בהוצאות 40% (בלבול) עד 130 ₪ , 100% (הדברה) עד 100ש"ח לדונם,לפי הנמוך, בהתאם לאופי הטיפול בלבול או ריסוס בהתאמה.  
4. דיכוי צמחי קיקיון מצוי (סעיף 6 בטבלה מעלה) – הקיקיון הינו צמח פולש עתיק יומין ממשפחת החלבלובים. למרות שהוא מוכר בארץ כבר עשרות בשנים, הוא עדיין מוגדר כמין פולש בעיקר נוכח העובדה שהוא גורם לשינויים במערכת האקולוגית ומהווה פונדקאי מועדף לעש תפוח מדומה (עת"מ).  עת"מ מהווה מזיק הסגר למספר גידולים (אבוקדו, הדרים, רימון, אפרסמון, אפרסק, פלפל ועוד).. 
       הטיפול נגד עת"מ מחייב לדכא את צמחי הקיקיון שבאיזור הגידולים החקלאיים. בשל מידת ההתפשטות של הקיקיון ברחבי הארץ, אין אפשרות לבער אותו ולכן האסטרטגיה היא דיכוי מתמשך של האוכלוסיה.  שיטות הטיפול מתייחסות לשלבי 
        גידול השונים ולכן הפעילות מתחלקת לשניים ,מיפוי מוקדי צימוח של הקיקיון בסביבת הגידול החקלאי ובין שורות הגידול, בחירת אמצעי הטיפול לפי שלב הגידול ואופי המיקום.ישולם עד 500 ₪ לסך הפעולות הנוגעות בדיכוי צמחי קיקיון במקבצים של 100 מ"ר
     
צוות היגוי וניהול לפרויקט תקומה
1. לצורך ניהול הפרויקט לצמצום פערים בהיבטי הגנת הצומח כמפורט בטבלה ובמלל הנלווה מעלה, נדרש ליווי מקצועי וניהולי שיבטיח את יישום הפרויקט. אשר על כן מונה צוות על ידי מנהלת השירותים להגנת הצומח גב' שלומית ציוני שתעמוד גם בראש הפרויקט והוא ישמש כגורם מקצועי וניהולי לליווי ובקרה,  
1. תפקידי הצוות :
· צוות ההיגוי והניהול יקבע מדיניות ויכתוב תוכנית עבודה.
· הצוות יעמוד בקשר רצוף עם כלל השותפים המעורבים בפרויקט יבדוק, יבחן, יקבל דיווחים עיתיים וידווח למנהלת הגה"צ שעומדת בראש הפרויקט.
· יוודא שהפרויקט מתנהל בהתאם לתכנית העבודה ולהסכם ויזום שינויים והתאמות בהתאם לנדרש.
· יוודא כי ההוצאות המוגשות לאישור תואמות במלואן לתכנית העבודה שהוגשה.
1. הפעלת הפרויקט 
בכוונתנו המשרד לקדם את התקשרות עם מועצת הצמחים על מנת שזו תבצע את הפרויקט.  הסיבות לסחירת המועצה כספק המבצע הנם צירוף כל אלה:  
1. מועצת הצמחים מוסמכת ומבצעת את תכניות הדברה לזבוב הים התיכון, לזבוב האפרסק ולפסילת ההדר האסייתית מזה שנים רבות בשטח מדינת ישראל ועושה זאת באופן טוב בשיתוף פעולה עם השירותים להגנת הצומח ולביקורת במסגרת התקשרות בין הצדדים המתחדשת מידי שנה
2. מועצת הצמחים  והמכון להדברה במועצת הצמחים הנם גופים מנוסים בהדברת זבובי פירות ולא נדרשת הכשרות מיוחדות או עריכת  שינויים דרסטיים. 
3. כמו כן, למועצת הצמחים היכרות וקשר מקצועי וחשבונאי עם מגדלי הפירות וההדרים, כך שניתן יהיה לנהל את הפרויקט ביעילות מרבית.
4. המועצה תבצע את הפרויקט בהתאם לתכנית העבודה שכתב צוות ההיגוי והנחיות שינתנו לה ע"י צוות ההיגוי שמונה לפרויקט. עובדת המשרד  רו"ח בהכשרתה אמונה על פיקוח חשבונאי של הפרויקט. 
1. נימוקים נוספים להתקשרות עם המועצה: 
1. המועצה הינה  תאגיד סטטוטורי, שבין תפקידיו הינו לבצע הדברה בשטחי החקלאות (סעיף 13 לחוק מועצת הצמחים).
2. המועצה היא הגוף המייצג את רוב המגדלים ונמצא בקשר איתם.
3. להצהרת הנציג המקצועי שהופיע היום בפני הוועדה, מר תמיר אשוול אין בישראל גוף כל שהוא שיכול לבצע את הנדרש ולהוציא את התכנית אל הפועל.
1. ההתקשרות תבוצע בהתאם לתכנית העבודה שתעוגן ע"י וועדת ההגוי כאשר לגבי כל סעיף ההוצאה הוחלט על הגובה המקסימאלי להחזר ואחוז השתתפות המשרד, לפי הנמוך בכפוף להצגת חשבוניות ביצוע שיאושרו ע"י הגורמים המקצועיים בהגנת הצומח.
1. עוד יובהר כי התקבלה התחייבות חשב  ממנהלת תקומה לצורך מימון הפרויקט. עוד יובהר כי בפרויקט זה מגולמת תקורה בת 2.5% משווי ההוצאות המוכרות, שהנה סבירה בפרויקטים בסדר גדול שכזה. 
1. השתתפות המגדלים בהוצאות הנה רק ביחס לסעיפים בהם אין מימון מלא מטעם המועצה (ראה בטבלה מעלה). 
1. מבדיקה מול הגורם המקצועי לא קיימים פרויקטים דומים/ חופפים של הגנת הצומח באזור הגיאוגרפי הנתון על כן אין חשש לכפל הפעילות וכתוצאה גם כפל מימון.
1. לציין כי אין גבייה של המועצה מהחקלאים באזור, לטובת ביצוע פעולות הממונות ב-100%. על כן אין חשש לתקצוב עודף לפעילות כלשהי.ולגבי הסעיפים בהם יש מימון חלקי של המשרד יוודא המשרד שהמועצה לא תקבל כספים (משתי המקורות) העולים על ההוצאות שלה בנושא.
1. תנאי התשלום שיקבעו בהסכם עם המועצה יהיו לפי טבלת התקצוב, כאשר בפועל למועצה יוחזר עד לגובה השתתפות המשרד מהקבלות שיוגשו ויאושרו ע"י המשרד או עד לסכום המקסימאלי כפי שנקבע בכל סעיף וסעיף, לפי הנמוך. במקרים בהם העבודות יבוצעו ישירות ע"י המגדלים, המועצה תפקח על ביצוע העבודות ותחזיר למגדל את ההוצאות שהוציא או התשלום המירבי לדונם, וזאת לפי המפתח הקבוע ולאחר מכן תגיש בקשה מתאימה לתשלום מהמשרד.


	תיאור השירות / הטובין
	 


	עילת הפטור
(במידה ורלוונטי)
	3 (7) לתח"ם 

	דיון מיום 5/6/2024
(ימולא על ידי ועדת המכרזים)

	הופיעו בפני הוועדה
	מר תמיר אשוול – הגה"צ 
הגב' סאלין טואף – הגה"צ 

	עיקרי הדיון ונימוקים להחלטה
	המשרד התרשם כי הפרויקט נחוץ והכרחי לטובת שיקום האזור, וכי המועצה הנה הגוף המתאים לביצועו. 



	החלטת הוועדה מיום 5/6/2024 
(ימולא על ידי ועדת המכרזים)

	החלטה
	[X] אישור
	[ ] דחיה 
	[ ] דיון נוסף 
	תאריך
	5/6/2024

	הערות
	1. כל התקשרויות המועצה עם צדדים שלישיים תעשנה על פי חוק חובת המכרזים ובהתאם לתקנותיו. 
2. ההסכם עם המועצה יכלול פירוט מלא של כל הפעולות המקצועיות בחלוקה לסעיפים וסעיפי משנה, וכן אומדן צפוי לכל סעיף כאמור. 
3. הוועדה מנחה כי לוועדת ההיגוי תשמר הזכות .  לנייד תקציב של עד 15%  בין הסעיפים כל זאת ללא צורך באישור חוזר מטעם ועדת מכרזים זו. בכל מקרה אחר – יש להגיש פנייה חדשה /עצמאית לוועדה לדיון מחודש. 
4. יצוין עוד, בהמשך להנחיתו של החשב הכללי שבהחלטת וועדת הפטור האחרונה בנושא מועצת הצמחים המשרד ערך ביקורת בהתקשרויות הקיימות עם המועצה ומסקנות הדוח יושמו בהסכם ההתקשרות שייחתם בהתקשרות הנוכחית.

	
	

	ערבות ביצוע
	[ ] ללא.  
	[ ] רגילה 
	[ X] חלף 
	שיעור ערבות
	5%

	ביטוח
	[ ] ללא 
	[X] רגיל  
	[ ] מיוחד 
	נדרש הסכם
	כן

	אישור נוסף
	[] ללא 
	[  ] ו. פטור  משרדית  
	[ X] ו. פטור מרכזית 
	אחר
	 

	
	
	
	
	
	



 אישר בדוא"ל 		אישר בדוא"ל		אישרה בדוא"ל 2/7/2024
26/6/2024 			26/6/2024
	אוהד דיגמי 
	
	תומר ספיר, עו"ד
	
	טניה שאמלי
	
	 

	
	
	
	
	
	
	

	מ/מ יו"ר הוועדה
	
	נציג  יועמ"ש
	
	ס/חשב 

